Q=11	C=5	SS=5	LS=0	PS=11	DC=0	LC=0	SD=0	BS=2	G0=7	G1=6	G2=4	DLID=ctd_Latn	BODY=About Us | Siantongluan.net\nEnglish Zokam Burmese Swedish Cantonese More\nZolapi kingaithei ta ...\nA Lynn Htar Sett\nMP3 kingaithei ta ...\nKJV tawh kisim thei ta ...\nDashboard Edit Profile Online Courses Download Upload\nHealthy - Low Fat\nSian Tongluan Thu\nThu Masa A masa in Sian Tongluan khawlmunah hong hawh a tha hong pia mimalkim khat ciat tungah lungdamna kong ko masa hi. Hih Sian Tongluan a kibawlkhiatna a hangin i lai, i ngeina leh i tangthute a beimangloh na dingin Zo laibu, Zo laimal, Zo tangthu kaikhop nang leh thei ding leh kepcing ding thu hoih tuamtuam kaihkhop nang ahi hi.\nTua bekthamloh in Zo pau ngiat tawh kingai, kienthei dingin tumging leh melmuh tongsan hoih nono hong kikaikhawm ding a, a dang tuamtuam hun-awng i neih ciangin zong ngaih theih leh ettheih dingin hong kikaikhawm ding hi. Hih tumging leh melmuh tongsan a kiguan behna a hangin i et leh i ngaihna tungtawn in i pau a beimangloh na ding leh a dang tuamtuamte i ngaihna tungtawn in za in, i etna tungtawn in mukhia a i ngaihsutnate hong kibehlap to ding leh khantohna a i neih theih zawk na ding cih gimna tawh tumging leh melmuh tongsan a kiguang beh ahi hi.\nLai Siangtho: Tulai leitung nuntakna sungah Pasian thu hong khang tektek in a koi, a koi-ah Pasian thu mah kilunggulh tek ta hi.\nTuamah bangin ei Zomite zong i tunna peuhpeuh panin nopna dahna hi ta leh hih khat peuhpeuh nei-in hileng Lai Siangtho bu mah kilem tangtang ahih manin i tunna peuhpeuh panin noptak suakta takin a kisimthei ziahziah na ding ngaihsutna leh deihsakna tawh Sian Tongluan sungah Lai Siangtho kiguang ahi hi.\nTua ahih manin Lai Siangtho simnuam Zomipih a kuamapeuh Sian Tongluan kawlmun panin Zeisu min tawh na khut kong len hi.\nTumging leh Melmuh Tongsan: Ei Zomite leitung nuntak hatsatna tuamtuamte tawh singdang gamlei-ah duh zong deih zong dingin i va leng hi. Hih bangin mi gam mi lei-ah om in i sep, i bawl ciangin khat veivei ngentheih haksatna, lungzuan dahnate i tuak theizel a, tua bang ngentheih haksat lungzuannate i tuak ciangin itna ngaihna, phatna late tawh ei leh ei i kihehnem theih ding cih ngaihsutna leh atung a i gelhsa tawh kizui-in Sian Tongluan website sungah a hithei zah in tumging leh melmuh tongsan a kiguang ahi hi.\nLaibu Saal: Sian Tongluan laibu saal panin biakna, cidamna, tangthu, anhuan dan, lakam leh lamal cih dan a tuamtuam mipi simtheih dingin hong kikaikhawm ding a hong kisuaksak zel ding hi. Hi bang ka kaihkhopna a hangin theih huaithute theih ding, i minam, i tangthu leh i ngeina a beiloh nangin kepcing dingin ngaihsutna leh thu hoih tuamtuam i kihop sawn nop man ahi hi. Tua ahih manin laigelh siam leh lai nei a kuamapeuh in nong theihsiam na ding un kong thum nuam hi.\nSian Tongluan laibu saal-ah hong hawh in laite hong simsak a tha hong pia a kuamapeuh tungah lungdamna lianpi kong ko hi. I biak Pasian in Sian Tongluan laibu saal sunga om laimalte hangin a simkha mimalkim khat ciat tungah i Zolai kepcing theihna leh a dang thu tuamtuam laimal tungtawn in muhkhiatna leh theihnate hong kibehlap sak ta hen!\nSian Tongluan Hong Piankhiatna: "Sian Tongluan" cih laigual no khat pen 2006 kumin Pasian hong piak laigual leh khiatna hoih mah mah khat ahi hi.\nSian Tongluan cih khiatna tomlak le hang "cidamna leh lungnopna, pilna leh siamna, hauhna leh maitaina, sepna peuhah lawhcinna, ..." cihte khempeuh Sian Tongluan cihnopna ahi hi. (hihtheihlohna pan hihtheihna khempeuh Sian Tongluan)".\nLuitui luang silsial a lunggul gam kisa bang'n, Nang kong lunggulh hi Topa ...